Document ID: 31981R3671

*****
ΚΑΝΟΝΙΣΜΟΣ (ΕΟΚ) αριθ. 3671/81 ΤΟΥ ΣΥΜΒΟΥΛΙΟΥ
της 15ης Δεκεμβρίου 1981
περί εισαγωγής ορισμένων γεωργικών προϊόντων καταγωγής Τουρκίας στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 562/81 του Συμβουλίου της 20ής Ιανουαρίου 1981 περί μειώσεως των εισαγωγικών δασμών στην Κοινότητα ορισμένων γεωργικών προϊόντων καταγωγής Τουρκίας (1) προβλέπει στο άρθρο 1 παράγραφος 2 ότι στα προϊόντα, για τα οποία η κοινοτική ρύθμιση προβλέπει την τήρηση τιμής κατά την εισαγωγή, η εφαρμογή του προτιμησιακού δασμού εξαρτάται από την τήρηση της εν λόγω τιμής·
ότι, για έναν ορισμένο αριθμό οπωροκηπευτικών, η εισαγωγή τους στην Κοινότητα υπόκειται κατά τη διάρκεια ενός μέρους της περιόδου εμπορίας στην τήρηση τιμής αναγωγής·
ότι κατά την περίοδο εφαρμογής των τιμών αναγωγής, οι τιμές εισόδου των εισαγομένων προϊόντων υπολογίζονται σύμφωνα με τις διατάξεις του άρθρου 24 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (3)· ότι όταν η τιμή εισόδου ενός ορισμένου προϊόντος προελεύσεως τρίτης χώρας ευρίσκεται σε επίπεδο κατώτερο από το επίπεδο της τιμής αναγωγής, η Επιτροπή καθιερώνει εξισωτική εισφορά για την εν λόγω προέλευση·
ότι η καθιέρωση εξισωτικής εισφοράς κατά την εισαγωγή οπωροκηπευτικών καταγωγής Τουρκίας συνεπάγεται τη διαπίστωση, ότι ο όρος που προβλέπεται στο άρθρο 1 παράγραφος 2 του κανονισμού (ΕΟΚ) αριθ. 562/81 δεν πληρούται και ότι πρέπει συγχρόνως να ανασταλεί η εφαρμογή του προτιμησιακού δασμού για το εν λόγω προϊόν·
ότι η αναστολή αυτή πρέπει να επιφέρει την είσπραξη του δασμού που εφαρμόζεται πριν από την 1η Ιανουαρίου 1981 και ότι πρέπει να περιορίζεται στην περίοδο κατά τη διάρκεια της οποίας εισπράττεται η εξισωτική εισφορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όταν, κατ' εφαρμογή των άρθρων 25 και 25α του κανονισμού (ΕΟΚ) αριθ. 1035/72, η Επιτροπή θεσπίζει εξισωτική εισφορά κατά την εισαγωγή ορισμένων οπωροκηπευτικών καταγωγής Τουρκίας, επαναφέρει συγχρόνως το δασμό για το εν λόγω προϊόν στο επίπεδο που ήταν πριν από την 1η Ιανουαρίου 1981.
Άρθρο 2
Όταν η Επιτροπή καταργεί την εξισωτική εισφορά που προβλέπεται στο άρθρο 1, επαναφέρει συγχρόνως τον δασμό στο προτιμησιακό του ποσοστό.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 15 Δεκεμβρίου 1981.

Labels: 3
17
18